Oficiālais Vēstnesis L 296 , 13/10/1992 Lpp. 0005 - 0009

Speciālizdevums somu valodā: Nodaļa 2 Sējums 8 Lpp. 0145

Speciālizdevums zviedru valodā: Nodaļa 2 Sējums 8 Lpp. 0145



Komisijas Regula (EEK) Nr. 2949/92 (1992. gada 9. oktobris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 1039/92 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā, ievērojot Kopienā spēkā esošos pasākumus attiecībā uz divkāršas pārbaudes sistēmu un iepriekšēju un retrospektīvu Kopienas uzraudzību attiecībā uz tekstilizstrādājumu ievedumiem Kopienā, juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniegušas dalībvalstu muitas iestādes, bet kas neatbilst šai regulai, personai, kuras rīcībā ir šāda informācija, ir jābūt iespējai turpināt izmantot noteiktu laiku, pamatojoties uz 6. pantu Komisijas Regulā (EEK) Nr. 3796/90 [3], kurā grozījumi izdarīti ar Regulu (EEK) Nr. 2674/92 [4], ja minētā persona ir noslēgusi līgumu, kā paredzēts Padomes Regulas (EEK) Nr. 1715/90 [5] 14. panta 3. punkta otrās daļas a) vai b) punktā; tā kā šajā regulā paredzētie pasākumi atbilst Nomenklatūras komitejas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos pasākumus attiecībā uz divkāršās pārbaudes sistēmām un Kopienas tekstilizstrādājumu iepriekšējo un retrospektīvo pārraudzību to ievešanai Kopienā, saskaņā ar Komisijas Regulas (EEK) Nr. 3796/90 6. pantu 60 dienas pēc šīs regulas piemērošanas sākuma turētājs drīkst atsaukties uz dalībvalstu muitas iestāžu sniegto saistošo tarifa informāciju attiecībā uz kombinētās nomenklatūras preču klasifikāciju, kas vairs neatbilst šai regulai, ja attiecīgais turētājs ir noslēdzis līgumu, kā paredzēts Komisijas Regulas (EEK) Nr. 1715/90 14. panta otrās daļas a) vai b) apakšpunktā. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 9. oktobrī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 110, 28.4.1992., 42. lpp. [3] OV L 365, 28.12.1990., 17. lpp. [4] OV L 271, 16.9.1992., 5. lpp. [5] OV L 160, 26.6.1990., 1. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.Viegls, ērti piegulošs, vienkrāsains trikotāžas apģērba gabals (100 % kokvilna), kas paredzēts ķermeņa augšdaļai līdz augšstilba vidum. Tam ir ieapaļš, plats izgriezums ar uzšūtām apmalēm un īsām piedurknēm. Tas ir arī apvīlēts piedurkņu galos un apģērba apakšdaļā (kleita). (Skatīt fotogrāfiju Nr. 505) | 61044200 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN kodu 6104 un 61044200 apraksts. | 2.Viegls trikotāžas apģērba gabals (100 % kokvilna), kas paredzēts ķermeņa augšdaļai, nosedzot vidukli, ar ieapaļu kakla izgriezumu, kam priekšpusē ir daļēja pogu aizdare, kreiso pusi pār labo, un ar īsām, galos apvīlētām piedurknēm. Apģērba apakša arī ir apvīlēta. Jostasvietā ir uzšūts cilpu vērpums, caur kuru iziet aukliņa. (Skatīt fotogrāfiju Nr. 508) | 61051000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 4. piezīme 61. nodaļai, kā arī KN kodu 6105 un 61051000 apraksts. Aukliņai ir vienīgi dekoratīva nozīme. | 3.Viegls trikotāžas apģērba gabals (100 % kokvilna) bērnam, kura augums ir lielāks par 86 cm (tirdzniecības lielums lielāks par 86), ar īsām piedurknēm, kas ir paredzēts ķermeņa augšdaļai, nosedzot vidukli, un ir apvīlēts apakšā un piedurkņu galos.Tam ir ovāls izgriezums ar uzšūtu trikotāžas apmali un daļēju aizdari ar divām pogām uz kreisā pleca.Šā apģērba priekšpusē ir dekoratīvā ornamenta apdruka (blūze). (Skatīt fotogrāfiju Nr. 500) | 61061000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 4. piezīme 61. nodaļai, kā arī KN kodu 6106 un 61061000 apraksts. Skatīt arī paskaidrojumus kombinētajai nomenklatūrai attiecībā uz KN kodiem 6106 un 6109. Šā apģērba klasifikācija ar KN kodu 6109 nav pieļaujama sakarā ar pogām uz pleca. | 4.Vienkrāsains, viegls trikotāžas apģērba gabals (100 % kokvilna) ar īsām piedurknēm, kas ir paredzēts ķermeņa augšdaļai, nosedzot vidukli. Apģērbam ir noapaļots izgriezums ar uzšūtām trikotāžas apmalēm, un tas ir apvīlēts apakšā un piedurkņu galos. Jostasvietā ir uzšūts cilpu vērpums, caur kuru iziet aukliņa (Skatīt fotogrāfiju Nr. 506) | 61091000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 2. papildu piezīme 61. nodaļai, kā arī KN kodu 6109 un 61091000 apraksts. Skatīt arī paskaidrojumus saskaņotās sistēmas 6109. pozīcijai. Aukliņai ir vienīgi dekoratīva nozīme. | 5.Viegls trikotāžas apģērba gabals (100 % kokvilna), kas ir paredzēts ķermeņa augšdaļai, nosedzot vidukli, bez piedurknēm, bez apkakles, ar platu, noapaļotu kakla izgriezumu bez aizdares. Apģērba gabala pamatne ir apvīlēta. Uz kakla izgriezuma un piedurkņu izgriezumiem ir trikotāžas apšuves. Jostasvietā ir uzšūts cilpu vērpums, caur kuru iziet aukliņa. (Skatīt fotogrāfiju Nr. 507 | 61091000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums 2. papildu piezīme 61. nodaļai, kā arī KN kodu 6109 un 61091000 apraksts. Aukliņai ir vienīgi dekoratīva nozīme. | 6.100 % sintētikas trikotāžas apģērba gabals, kas ir paredzēts ķermeņa augšdaļai, nosedzot vidukli, ar īsām piedurknēm, apvīlēts piedurkņu galos un apakšā. Apģērba gabalam ir "V" formas izgriezums ar apkakli, kuras kreisā mala krusto labo, un tās ir izgatavotas no cita trikotāžas auduma. (Skatīt fotogrāfiju Nr. 454) | 61103091 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 6110, 611030 un 61103091 apraksts. Skatīt arī paskaidrojumus kombinētajai nomenklatūrai attiecībā uz kodu 6110. Šis apģērbs ir pielīdzināms puloveram. | 7.65 % poliestera un 35 % kokvilnas trikotāžas apģērba gabals ar ērti piegulošu griezumu, kas ir paredzēts ķermeņa augšdaļai, nosedzot vidukli, ar īsām piedurknēm, apvīlēts piedurkņu galos un apakšā. Apģērba gabalam ir svītrains papildu elements kakla izgriezumā, kas veido cieši piegulošu augstu apkakli ar pogājumu priekšā ar labo pusi pāri kreisajai. Tam ir arī izšuvums uz krūtīm. (Skatīt fotogrāfiju Nr. 455) | 61103091 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN kodu 6110, 611030 un 61103091 apraksts. Skatīt arī paskaidrojumus kombinētajai nomenklatūrai attiecībā uz kodu 6110. Apģērba gabals ir pielīdzināms puloveram. | 8.Austa auduma apģērba gabals (100 % mākslīgā šķiedra) ar ērti piegulošu griezumu, kas nosedz ķermeņa augšdaļu līdz ceļgaliem. Uz augšu no jostasvietas sniedzas apģērba gabala posms ar platām no šā paša auduma izgatavotām lencēm. Priekšpusē apģērba gabals ir pilnībā aizpogājams ar labo pusi pāri kreisajai (kleita). (Skatīt fotogrāfiju Nr. 459) | 62045910 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī pēc KN kodu 6204, 620459 un 62045910 apraksta. Skatīt arī paskaidrojumus kombinētajai nomenklatūrai attiecībā uz kodiem no 62045100 līdz 62045990. Lenču griezums un izvietojums liedz šo apģērbu valkāt vienu pašu. | +++++ TIFF +++++ +++++ TIFF +++++ --------------------------------------------------